
Z A P I S N I K

14. sjednice Vijeća Mjesnog odbora Ivanja Reka,
održane 12. svibnja 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 13. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Prijedlog zaključka o ozelenjivanju  javnih površina-sadnja stabala
2. Aktualna komunalna problematika
3. Korištenje prostora MS
            4.   Razno: izvješća, pitanja i prijedlozi



Ad 1. Prijedlog zaključka o ozelenjivanju  javnih površina-sadnja stabala

Za davanje prijedloga o lokacijama za sadnju stabala zbog ograničenja da se mogu predložiti samo lokacije u vlasništvu Grada Zagreba, predlažu se sljedeće lokacije za MO I. Reka:
1. Dječje igralište kod ambulante, Antuna Vugrina 1 – kč.5861 ko Resnik Novi (3 stabla)
2. Prostor oko zgrade MO I. Reka, Marofska 1a – kč. 5177/1 ko Resnik Novi (3 stabla)


Jednoglasno prihvaćeno.


Ad 2. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
1. Izgradnja bukobrana uz Zagrebačku obilaznicu (od Ulice sv. Ivana do nadvožnjaka Hruščica) radi zaštite stanovnika MO Ivanja Reka od buke cestovnog prometa – prema HAC-u sukladno postojećem Akcijskom planu upravljanja bukom u Gradu Zagrebz do 2023. – oznaka područja priloženoj prema strateškoj karti buke: PUB_RD_095

2. Stjecanje vlasništva na dijelu površine kč. (područje između Crkve i OŠ) kupoprodajom ili darovanjem između Grada Zagreba i RH za potrebe izgradnje i uređenje parka


Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj instituciji HAC uputi prijedlog:

- izgradnja bukobrana uz Zagrebačku obilaznicu (od Ulice sv. Ivana do nadvožnjaka Hruščica) radi zaštite stanovnika MO Ivanja Reka od buke cestovnog prometa – sukladno postojećem Akcijskom planu upravljanja bukom u Gradu Zagrebz do 2023. – oznaka područja prema Strateškoj karti buke: PUB_RD_095

- prilaže se označena mikrolokacija za izgradnju bukobrana s oznakom područja prema Strateškoj karti buke

- prilaže se Očitovanje nadležnog GU za gospodarstvo za zaštitu od buke od 09/2021. – KLASA: 351-02/21-004/4, URBROJ: 251-09-31-1/001-21-2

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog Gradskog ureda zatraži:

- pokretanje postupka stjecanja vlasništva na dijelu površine kč. 5573/1 k.o. Resnik Novi (slobodna površina između Crkve i OŠ I. Reka) kupoprodajom ili darovanjem između Grada Zagreba i RH kao trenutnog vlasnika zbog potrebe izgradnje i uređenje parka
- priložena mikrolokacija označenog dijela površine za kč. 5573/1 k.o. Resnik Novi

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Ad 3. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. Lorena Sajković
1. Politička stranka - SDP

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:


Z A K L J U Č A K
o korištenju prostora 


Vijeće Mjesnog odbora Ivanja Reka odobrava jednokratno korištenje prostora Loreni Sajković u terminu nedjelja 22.05.2022. od 12-20h.


Z A K L J U Č A K
o korištenju prostora 

Vijeće Mjesnog odbora Ivanja Reka odobrava višekratno korištenje prostora političkoj stranci SDP koju zastupa Mario Šostarić u terminima ponedjeljkom od 18-20h.




Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

26.04.2022. odrađena košnja površina na području MO I. Reka (kod ambulante i pošte) od strane Zrinjevca sukladno redovnom planu održavanja i košnje.

U periodu od 21.04. – 05.05. 2022. započela mjerenja kvalitete zraka na lokaciji Ivanjorečka cesta kbr. 31 inicirano od strane Grada, zbog širenja neugodnih mirisa iz smjera pročištača ZOV-a. Nastavak mjerenja odradit će tijekom 2022. godine u periodima u trajanju od 2 tjedna tijekom ljetne, jesenske i zimske sezone.

05.05.2022. dobiven dopis od nadležnog Gradskog ureda da nije moguće pokretanje postupka izgradnje i uređenja parka na dijelu slobodne površine između OŠ I. Reka i dvorišta Crkve, zato jer ista nije u vlasništvu Grada Zagreba već u vlasništvu RH.

03.05.2022. upućen dopis prema Zrinjevcu za potrebu košnje travnjaka uz Ivanjorečku cestu kod OŠ I. Reka. Navedena lokacija je preuzeta od Zrinjevca na održavanje sukladno zapisniku iz studenog 2021.

09.05.2022. odrađena košnja travnjaka uz Ivanjorečku cestu kod OŠ I. Reka od strane Zrinjevca.

04.05.2022. upućen zahtjev VGČ prema nadležnom Sektoru za ceste za potrebu izmještanja zaštitnih stupića na dijelu prometnice kod Ivanjorečke ceste 5. Navedeni stupići su uklonjeni 13.05.2022. sa spomenute lokacije.
 

Dovršeno u 21.30 sati.
Zapisnik sastavio: 
Damir Ranec

Zagreb, 12. svibnja 2022.
Predsjednik Vijeća Mjesnog odbora
           Ivanja Reka
Damir Ranec, mag.oec.
